Елькин Михаил Андреевич

Елькин Михаил Андреевич (1958) — коми поэт, вуджӧдчысь.

 Олан туй 
Михаил Елькин чужӧма Сыктывдін районса Сёська сиктын 1958 вося вӧльгым тӧлысь 21-ӧд лунӧ.

Сёська сиктын 8 вося школа помалӧм бӧрын кык во велӧдчӧма Выльгортса видз-му техникумын. Сӧветскӧй Армиаысь воӧм бӧрын керкаяс кыпӧдӧма да вӧр кылӧдӧма. Уджалӧма кочегарӧн, гидрологӧн.

1986-ӧд восянь уджалӧма «Войвыв кодзув» журналын, 1996-ӧд восянь — медшӧр редакторӧн. 1987-ӧд воын помалӧма Сыктывкарын уджалысь том войтырлысь рытъя школа, 1993-ӧд воын — Москваын А. М. Горький нима Литературнӧй институт.

 Гижан удж 
Медводдза кывбурсӧ йӧзӧдӧма 1974-ӧд воын «Войвыв кодзув» журналын. Сылӧн петавлӧма некымын кывбур чукӧр комиӧн да роч кыв вылӧ вуджӧдӧмӧн: «Ӧзын» (1986), «Восьса сьӧлӧмӧн» (1989), «Лысва» (1994), «Бурас эскӧмӧн» (2000), «Арся дзоридзьяс» (2004), «Кодзула эжа» (2013), «Зарава» (2018).

1991-ӧд воянь пырӧ Россияса гижысь котырӧ.

 Небӧгъяс 
 Ӧзын: кывбуръяс. — Сыктывкар: Коми кн. изд-во, 1986. — 48 л.б.
 Восьса сьӧлӧмӧн: кывбуръяс [«Ордым» ӧктӧдысь]. — Сыктывкар: Коми кн. изд-во, 1989. — 32 л.б.
 Лысва: кывбуръяс / Ред. А.В. Тентюков; Серпасаліс Г.Н. Шарипков. — Сыктывкар: Коми книжнӧй издательство, 1994. — 64 л.б. (тираж — 1000 экз.)
 Бурас эскӧмӧн: кывбуръяс, вуджӧдӧмъяс. — Сыктывкар: Коми небӧг лэдзанін, 2000. — 128 л.б.
 Арся дзоридзьяс: кывбуръяс. — Сыктывкар: Коми небӧг лэдзанін, 2004. — 158 л.б.
 Кодзула эжа: кывбуръяс. — Сыктывкар: Коми Республикаса гижысь котыр, 2013. — 142 л.б.
 Зарава: кывбуръяс. — Сыктывкар: Коми Республикаса гижысь котыр, 2018.

 Наградаяс 
 Коми Республикаса культураын нимӧдана уджалысь
 Коми Республикаса канму премиа кыкысь босьтысь (литература юкӧнын И.А. Куратов нима премиа) К. Жаковлысь «Биармия» поэма комиӧдӧмысь (1996)
 Коми Республикаса Веськӧдлан котыр премиа босьтысь (2007)

 Ӧшмӧсъяс 
 Коми Республикаса национальнӧй библиотека
 Календарь знаменательных и памятных дат. Республики Коми на 2008 год. — Сыктывкар, 2007. — С. 63—64.
 М.А. Елькин йылысь ФУ-Лаб сайтын

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Коми вуджӧдчысьяс
Категория:Сёська сикт овмӧдчӧмин